Proceedings before a Strategus
Material: papyrus
Place: Prosopites
Categories: Auszug
Protokoll (Prozeß)
Abholzung eines Weinbergs
ἐξ ὑπομνηματισμῶν Θέωνος γενομένου στρατηγοῦ Προσωπίτου 
 κ θεοῦ Ἁδριανοῦ Ἐπεὶφ κδ. 
προσελθόντων Νααρῶτος, ἐπικαλουμένου Μονθαύριος καὶ Πεεβῶτος 
ἀμφοτέρων μητρὸς Ταφεσιήους [ἐπὶ παρο]ῦσι Ἁροννήσει Πανδβέως 
καὶ Ἰμούθῃ Ὥρου, ὁ στρ Ἁροννήσει· τί περὶ τούτων ἔλεγες; εἰπόντος· 
σὺν ἐμοὶ δειπνοῦντες ἀπέστησαν νυκτὸς τοῦ συμποσίου καὶ ἐπανελθόν
τες ἔφασαν κεκοφέναι τοῦ Ἰμούθου τὰς ἀ[μ]πέλους, τῶν περὶ τὸν Ναα
ρῶν εἰπόντων συκοφαντεῖσθαι ὑπʼ αὐτο[ῦ], ὁ στρ· τότε αὐτῷ οὐ συνεγέν[ου;] 
εἰπόντων· ναί, οὐδὲν μέντο[ι γ]ε τοιοῦτο ἀκήκοε παρʼ ἡμῶν, ὁ στρατ· 
εἰ καθαρὰν εἴχετε συνείδησι[ν, δι]ὰ τί ζητηθέντες ἐπὶ τῆς διαγνώσεως 
[τοῦ] πράγματος οὐκ ἐφάνητ[ε ἕ]ως προγράφητε; εἰπόντων· ἐπὶ ξένη[ς] 
ἦμεν ἐργαζόμενοι ἐν κτήματι, ὁ στρ· καὶ τὴν αἰτίαν διʼ ἣν ἐπηρε[ά]
σατ[ε] τῶι κτήματι ὁ Ἁροννῆσις εἴρηκε. καὶ ἐπιτρέψας αὐτοὺς ἐπιπλ[η]
χθῆναι ἔφη· τὸ ἀληθὲς ἐξομολογήσασθε.  ἐπιμενόντων τῶι μὴ 
κεκοφέναι ἀμπέλους, ὁ στρ· ποῦ ἐστιν ὁ ἀρχέφοδος; ὑποδειχθέν[τος] 
τὸν ἀδε[λ]φὸν αὐτοῦ Ἰμούθην παρεῖναι, ἐκεῖνον γὰρ ἀσθενεῖν, ὁ σ[τρ] 
τῶι Ἰμ[ού]θηι· ἱκανόν σοι οἱ δύο  οὗτοι δότωσαν ἵνα ἐπὶ τὸν κράτιστο[ν] 
ἐπισ[τράτηγο]ν παραγένωνται ὅταν διαλαμβάνῃ περὶ τοῦ πράγματος.